— 52 - 
meghosszabbított bejáró cső egyikén sem volt. A függő 
czinke szakszerűsége szövészetében annyira megy, liogy 
egész költési ideje alatt, csupa szórakozásból és kedvtöltés- 
ből is dolgozgat fészkén; még akkor is javít, csinosít, mi- 
kor csemetéi élelmezésével, eledel-hordással van elfoglalva. 
Mi oka annak, hogy legtöbb fészek kosáralaku marad? az 
részben külső befolyások által van feltételezve, részben pedig 
magától a madár szövési ügyességétől függ. 
Ha a költés, nevezetesen a fészeképítés első időszaká- 
ban szép idők járnak, barka sok van s az eső nem mosta el, 
szél nem hordta széjjel, a fészkelő család háborgatásnak 
nincs kitéve : igen természetes, hogy az anyag könnyű meg- 
szerzése és kényelmes felhasználhatása korlátlanul engedi 
működni a madár vele született szaktehetségét és művésze- 
tét. Míg ha a kedvező feltételek hiányoznak, megelégszik 
a függő czinke, hogy költési czéljainak annyira mennyire 
a tökély alacsonyabb fokán álló fészekben is eleget tehes- 
sen. A mi pedig a szövő tehetség kisebb-nagyobb fokát il- 
leti, kétségtelen, hogy köztük is vannak jobb és rosszabb 
munkások. Szeptember végével csapatokba verődve, el- 
hagyja vidékünket. 
Ordo. VII. Cantores. 
45. Regulus. Cuv. 
ignicapillus. Tem. Tüzesfejű Ökörszem. Csak télen át 
tartózkodik itt, mikor seregesen jön czinkefajok és Reg. 
eristatus társaságában. 
46. Regidus. Cuv. 
eristatus. Koch. Sárgafejű ökörszem. Nyáron át szór- 
ványosan a fenyvesek közt fordul elő. Modorban nyáron 
át ritkább, de már október 17-én temérdek jelent meg. 
November 7-én az egész modori erdőt ellepik e nyájas kis 
szárnyasok. 
47. PhyUopneuste. Meyer. 
síbilatrix. Bech. Zöld lombzenér. A pozsonyi ligetben 
april 12-én hallottam az elsőket. Modorban nagy számban 
fordul elő szeptember 13-ig. 
